

**MINISTERUL FINANȚELOR**

**Agenția Națională de Administrare Fiscală**

**Direcția Generală Regională a Finanțelor Publice Cluj-Napoca**

**Serviciul Asistență pentru Contribuabili**

**Nr. CJR\_DEC- 5321/06.06.2024**

Către : Direcția Generală Regională a Finanțelor Publice Cluj-Napoca

Compartimentul de Comunicare, Relații Publice și Mass Media

În atenţia : Domnului Radu Alin, consilier superior

Ref. : Adresa nr. CJR-DGR 18641/06.09.2019

De la : Direcția Generală Regională a Finanțelor Publice Cluj- Napoca

Serviciul Asistență pentru Contribuabili

Stimate domn,

Urmare adresei Dvs. nr. CJR-DGR 18641/06.09.2019, vă transmitem alăturat modificări legislative cu caracter general și specific, pe diferite tipuri de activități, publicate în Monitorul Oficial, în luna mai 2024:

**1. [Ordinul președintelui Agenției Naționale de Administrare Fiscală nr. 825/2024](file:///E:/ASISTENTA%20CONTRIBUABILI%202024/LUCRARI%20DANA%202024/Raportare%20lunara%20Pregatire%20prof%20.%20SAC%20si%20Colectare%20DGRFP/mai%202024/buletine%20inf/BIF%2029.04.2024%20-%2030.04.2024.html" \l "O825) pentru aprobarea procedurii de punere în aplicare a prevederilor art. 3212 alin. (7) lit. b) din Legea nr. 227/2015 privind Codul fiscal și pentru aprobarea modelului și conținutului formularului (396) „Declarație informativă privind plățile transfrontaliere efectuate de prestatorii de servicii de plată” (Monitorul Oficial nr. 398 din 29 aprilie 2024)**

■ aprobă procedura de punere în aplicare a prevederilor art. 3212 alin. (7) lit. b) din Legea nr. 227/2015 privind Codul fiscal, cu modificările și completările ulterioare, denumit în continuare Codul fiscal, prevăzută în anexa nr. 1 la OpANAF nr. 825/2024;

■ aprobă modelul, conținutul, modul și instrucțiunile de completare ale formularului (396) „Declarație informativă privind plățile transfrontaliere efectuate de prestatorii de servicii de plată”, prevăzute în anexa nr. 2 la OpANAF nr. 825/2024;

■ stabilește că prevederile OpANAF nr. 825/2024 se aplică pentru plățile transfrontaliere efectuate începând cu trimestrul 1 din anul 2024.

**2. [Ordonanța de urgență nr. 43/2024](file:///E:/ASISTENTA%20CONTRIBUABILI%202024/LUCRARI%20DANA%202024/Raportare%20lunara%20Pregatire%20prof%20.%20SAC%20si%20Colectare%20DGRFP/mai%202024/buletine%20inf/BIF%2029.04.2024%20-%2030.04.2024.html" \l "O43) pentru modificarea și completarea unor acte normative (Monitorul Oficial nr. 409 din 30 aprilie 2024)**

■ reglementează că prin hotărâre a Guvernului pot fi stabilite și alte date și informații din bonul fiscal, precum și din raportul fiscal de închidere zilnică decât cele prevăzute în anexa nr. 11 la Normele metodologice pentru aplicarea Ordonanței de urgență a Guvernului nr. 28/1999 privind obligația operatorilor economici de a utiliza aparate de marcat electronice fiscale, aprobate prin Hotărârea Guvernului nr. 479/2003, republicată, cu modificările și completările ulterioare, care se transmit de aparatele de marcat electronice fiscale către sistemul informatic național de supraveghere și monitorizare a datelor fiscale prevăzut la art. 31 alin. (5) din Ordonanța de urgență a Guvernului nr. 28/1999, hotărâre care se aprobă în termen de maximum 30 de zile de la data intrării în vigoare a OUG nr. 43/2024.

**■ Modifică și completează Ordonanța de urgență a Guvernului nr. 41/2022 pentru instituirea Sistemului național privind monitorizarea transporturilor rutiere de bunuri RO e-Transport și de abrogare a art. XXVIII din Ordonanța de urgență a Guvernului nr. 130/2021 privind unele măsuri fiscal-bugetare, prorogarea unor termene, precum și pentru modificarea și completarea unor acte normative**, astfel:

articolul 81 se completează cu patru noi litere instituind astfel obligația declarării în Sistemul RO e-Transport a datelor prevăzute la art. 4 alin. (1) lit. a) referitoare la transportul internațional de bunuri și pentru următorii utilizatori:

- prestatorul de servicii din România, în cazul unor operațiuni comerciale reprezentând un nontransfer atât pentru bunurile descărcate pe teritoriul României pentru prestarea de servicii, cât și pentru bunurile rezultate reexpediate în statul partenerului comercial;

- beneficiarul din România, în cazul unor operațiuni comerciale reprezentând un nontransfer atât pentru bunurile expediate din România pentru prestarea de servicii într-un stat membru al Uniunii Europene, cât și pentru bunurile rezultate reexpediate în România;

- clientul din România, în cazul unor operațiuni comerciale ce se subscriu regimului de stocuri la dispoziția clientului în situația în care România este statul membru către care au fost expediate sau transportate bunurile atât pentru bunurile descărcate pe teritoriul României, cât și pentru bunurile livrate într-un stadiu ulterior după sosire, către altă persoană impozabilă din România sau în cazul în care bunurile respective sunt returnate în statul membru din care au fost expediate sau transportate inițial;

- furnizorul din România, în cazul unor operațiuni comerciale ce se subscriu regimului de stocuri la dispoziția clientului în situația în care România este statul membru din care au fost expediate sau transportate bunurile atât pentru bunurile expediate din România, cât și în cazul în care bunurile respective sunt returnate în România.

■ prevede că sunt exceptate de la prevederile OUG nr. 41/2022 următoarele transporturi:

- transportul produselor accizabile care circulă în regim suspensiv de accize sau cu accize plătite în statul membru de expediție, potrivit titlului VIII „Accize și alte taxe speciale” din Legea nr. 227/2015, cu modificările și completările ulterioare, respectiv prin utilizarea sistemului de control al mișcărilor cu produse accizabile, denumit EMCS, pentru emiterea documentului administrativ electronic e-DA sau a documentului administrativ electronic simplificat e-DAS;

- transportul bunurilor de către prestatorii de servicii poștale în colete poștale, definite conform prevederilor art. 2 pct. 16 din Ordonanța de urgență a Guvernului nr. 13/2013 privind serviciile poștale, aprobată cu modificări și completări prin Legea nr. 187/2013, cu modificările și completările ulterioare;

■ stabilește că sancționarea contravențiilor pentru RO e-Transport **se va aplica începând cu 1 iulie 2024, pentru faptele săvârșite și constatate începând cu această dată.**

**■ Modifică și completează** **Legea nr. 227/2015 privind Codul fiscal**

****I. Impozitul pe profit****

√ prevede că sunt venituri neimpozabile, veniturile din reversarea ajustării creanțelor rezultate din operațiuni legate de capitalul social subscris și nevărsat, înregistrate ca active financiare potrivit reglementărilor contabile conforme cu Standardele internaționale de raportare financiară aplicabile instituțiilor de credit persoane juridice române constituite în conformitate cu prevederile Legii nr. 207/2022 pentru reglementarea unor măsuri privind cadrul general aplicabil constituirii și funcționării băncilor de dezvoltare din România, cu modificările și completările ulterioare;

√ stabilește că această prevedere se aplică pentru calculul impozitului pe profit începând cu anul fiscal 2024.

****II. Accize și alte taxe speciale****

**Începând cu data de 1 iunie 2024:**

√ se datorează accize nearmonizate și pentru produsele cu nicotină, care nu conțin tutun, destinate consumului pe cale orală, prezentate sub formă de pulbere sau particule sau în orice combinație a formelor respective, comercializate în porții ambalate în pliculețe, cu încadrarea tarifară NC 2404 91 90;

√ pentru produsele prevăzute la art. 439 alin. (2) lit. f), nivelul accizelor se aplică la cantitatea de substrat solid care conține nicotină, conținută în produsele care se încadrează la codul NC 2404 91 90;

√ operatorul economic care produce, achiziționează din alte state membre ale Uniunii Europene sau importă produse supuse accizelor de natura celor prevăzute la art. 439 alin. (2) lit. a)—c) și f) trebuie să se autorizeze la autoritatea competentă, potrivit prevederilor din normele metodologice.”;

√ Anexa nr. 2 la titlul VIII „Accize și alte taxe speciale” se modifică și se înlocuiește cu anexa la OUG nr. 43/2024;

√ prin derogare de la prevederile art. 440 și 441 din Legea nr. 227/2015 privind Codul fiscal, cu modificările și completările ulterioare, pentru produsele prevăzute la art. 439 alin. (2) lit. f) din același act normativ, aflate în stoc la data de 1 iunie 2024, faptul generator și exigibilitatea intervin la data vânzării pe piața internă a produselor.

**III. Impozitul special pe bunurile imobile și mobile de valoare mare**

■ Prevede că:

- contribuabilii plătitori de impozit pe clădiri pentru care organul fiscal local a determinat, potrivit prevederilor art. 457 din Codul fiscal, o valoare impozabilă mai mare de 2.500.000 lei sunt înștiințați de către acesta până la data de 30 mai a anului pentru care se datorează impozitul special pe bunurile imobile și mobile de valoare mare;

- în cazul impozitului datorat pentru clădirile rezidențiale a căror valoare impozabilă calculată potrivit art. 457 din Codul fiscal depășește 2.500.000 lei, organul fiscal local ce a determinat respectiva valoare impozabilă transmite organului fiscal central în a cărui rază de competență se află domiciliul contribuabilului atât o copie a documentației care atestă data comunicării înștiințării, cât și date și informații cu privire la valoarea impozabilă stabilită cu privire la imobilul ce a făcut obiectul înștiințării. În vederea derulării acestei proceduri de transmitere, organul fiscal local solicită A.N.A.F. să îl informeze cu privire la organul fiscal central în a cărui rază de competență se află domiciliul contribuabilului;

■ prevede că termenul de calculare, declarare și plată a impozitului special pe bunurile imobile și mobile de valoare mare este până la data de 30 septembrie inclusiv a anului fiscal curent, în cazul contribuabililor prevăzuți la art. 5001 alin. (1) lit. a) din Codul fiscal, și, respectiv, până la data de 31 decembrie inclusiv a anului pentru care se datorează impozitul, de către contribuabilii prevăzuți la art. 5001alin. (1) lit. b) din același act normativ.

**3. [Hotărârea Guvernului nr. 451/2024](file:///E:/ASISTENTA%20CONTRIBUABILI%202024/LUCRARI%20DANA%202024/Raportare%20lunara%20Pregatire%20prof%20.%20SAC%20si%20Colectare%20DGRFP/mai%202024/buletine%20inf/BIF%2029.04.2024%20-%2030.04.2024.html" \l "H451) pentru modificarea și completarea Normelor metodologice de aplicare a Legii nr. 227/2015 privind Codul fiscal, aprobate prin Hotărârea Guvernului nr. 1/2016 (Monitorul Oficial nr. 410 din 30 aprilie 2024)**

■ abrogă punctul 69, alineatul (7) de la Titlul VII „Taxa pe valoarea adăugată” (facturile emise pe numele salariaţilor unei persoane impozabile, aflaţi în deplasare în interesul serviciului, pentru transport sau cazarea în hoteluri ori în alte unităţi similare, permit deducerea taxei pe valoarea adăugată de către persoana impozabilă dacă sunt însoţite de decontul de deplasare. Aceleaşi prevederi se aplică şi în cazul personalului pus la dispoziţie de o altă persoană impozabilă sau pentru administratorii unei societăţi comerciale);

■ modifică și completează mai multe prevederi de la Titlul VIII „Accize și alte taxe speciale”;

■ modifică și înlocuiește Anexele nr. 33, 34, 41, 44 din H.G. nr. 1/2016 cu anexele nr. 1, 2, 3 și 4 la H.G. nr. 451/2024.

**4. [Norma Autorității de Supraveghere Financiară nr. 8/2024](file:///E:/ASISTENTA%20CONTRIBUABILI%202024/LUCRARI%20DANA%202024/Raportare%20lunara%20Pregatire%20prof%20.%20SAC%20si%20Colectare%20DGRFP/mai%202024/buletine%20inf/BIF%2001_05_2024-10_05_2024%20.html" \l "N8) privind modificarea și completarea Normei Autorității de Supraveghere Financiară nr. 41/2015 pentru aprobarea Reglementărilor contabile privind situațiile financiare anuale individuale și situațiile financiare anuale consolidate ale entităților care desfășoară activitate de asigurare și/sau reasigurare (Monitorul Oficial nr.412 din 7 mai 2024).**

**5. [Legea privind energia eoliană offshore nr. 121/2024](file:///E:/ASISTENTA%20CONTRIBUABILI%202024/LUCRARI%20DANA%202024/Raportare%20lunara%20Pregatire%20prof%20.%20SAC%20si%20Colectare%20DGRFP/mai%202024/buletine%20inf/BIF%2001_05_2024-10_05_2024%20.html" \l "L121) (Monitorul Oficial nr. 421 din 08 mai 2024)**

■ reglementează că taxa pentru suprafața concesionată a perimetrului eolian offshore construit și pentru suprafața ocupată de cablurile electrice subacvatice de legătură cu punctele de racordare la rețea din afara perimetrului concesionat și taxa pentru suprafața concesionată a perimetrului eolian offshore construit situat pe suprafața bunurilor administrate de Administrația Națională „Apele Române” se achită anual, până la data de 30 martie, și se declară la organul fiscal competent din subordinea Agenției Naționale de Administrare Fiscală.

■ stabilește că pentru neachitarea la scadență a compensațiilor și despăgubirilor datorate bugetului de stat sau bugetului local se calculează dobânzi și penalități de întârziere sau majorări de întârziere, după caz, potrivit Legii nr. 207/2015 privind Codul de procedură fiscală, cu modificările și completările ulterioare.

■ reglementează că despăgubirile și compensațiile care se cuvin bugetului de stat sau bugetului local se declară la organul fiscal competent din subordinea Agenției Naționale de Administrare Fiscală sau la organul fiscal local, după caz, până la termenele de plată prevăzute la alin. (4) al art.35 din Legea nr. 121/2024.

■ prevede că plata taxelor, a tarifelor și a redevențelor prevăzute în Legea nr. 121/2024 pentru concesionarul perimetrului eolian offshore constituie o obligație distinctă de restul obligațiilor fiscale.

■ reglementează că redevența este prevăzută în contractul de concesiune și se plătește pe perioada exploatării centralei electrice eoliene offshore, la un cuantum procentual din veniturile realizate, aprobat prin hotărâre a Guvernului până la data de 30 iunie 2025. Redevența este creanță fiscală și se administrează conform dispozițiilor Legii nr. 207/2015, cu modificările și completările ulterioare.

■ reglementează că redevența datorată de titularii de contracte de concesiune pentru exploatarea perimetrelor eoliene offshore, precum și taxa pentru suprafața concesionată a perimetrului eolian offshore construit și pentru suprafața ocupată de cablurile electrice subacvatice de legătură cu punctele de racordare la rețea din afara perimetrului concesionat cât și taxa pentru suprafața concesionată a perimetrului eolian offshore construit situat pe suprafața bunurilor administrate de Administrația Națională „Apele Române” sunt asimilate creanțelor fiscale, se achită anual, până la data de 30 martie a fiecărui an și se declară la organul fiscal competent din subordinea Agenției Naționale de Administrare Fiscală, până la termenul de plată.

**6. [Ordinul președintelui Agenției Naționale de Administrare Fiscală nr. 874/2024](file:///E:/ASISTENTA%20CONTRIBUABILI%202024/LUCRARI%20DANA%202024/Raportare%20lunara%20Pregatire%20prof%20.%20SAC%20si%20Colectare%20DGRFP/mai%202024/buletine%20inf/BIF%2001_05_2024-10_05_2024%20.html" \l "O874) privind modificarea și completarea anexei la Ordinul președintelui Agenției Naționale de Administrare Fiscală nr. 1.612/2018 pentru aprobarea Nomenclatorului obligațiilor fiscale care se plătesc în contul unic (Monitorul Oficial nr. 422 din 09 mai 2024).**

Modifică și completează Anexa la Ordinul președintelui Agenției Naționale de Administrare Fiscală nr. 1.612/2018 pentru aprobarea Nomenclatorului obligațiilor fiscale care se plătesc în contul unic, publicat în Monitorul Oficial al României, Partea I, nr. 544 din 29 iunie 2018, cu modificările și completările ulterioare, astfel:

√ Abrogă pozițiile 31 „Impozit specific unor activități” și 32 „Impozit pe veniturile realizate de persoanele fizice dintr-o asociere cu o persoană juridică contribuabil, potrivit Legii nr. 170/2016 privind impozitul specific unor activități, cu completările ulterioare”

√ După poziția 33 introduce cinci noi poziții, respectiv, pozițiile 33¹—33⁵, cu următorul cuprins:

- 33¹ „Impozit pe cifra de afaceri datorat de instituțiile de credit — persoane juridice române și sucursalele din România ale instituțiilor de credit — persoane juridice străine”

- 33² „Impozit specific pe cifra de afaceri datorat de persoanele juridice care desfășoară activități în sectoarele petrol și gaze naturale”

- 33³ „Impozit pe veniturile din cedarea folosinței bunurilor, altele decât cele din arendarea bunurilor agricole și din închirierea în scop turistic a camerelor situate în locuințe proprietate personală, reținut la sursă de către persoanele juridice sau alte entități care au obligația de a conduce evidență contabilă”

- 33⁴ „Impozit pe veniturile realizate de către persoanele fizice din desfășurarea activităților casnice”

- 33⁵ „Contribuția de asigurări sociale datorată de către persoanele fizice care realizează venituri din desfășurarea activităților casnice”.

√ Modifică poziția 39 care va avea următorul cuprins: „Contribuția de asigurări sociale datorată de către persoanele fizice care se încadrează în condițiile prevăzute la art. 60 pct. 5 din Codul fiscal”

■ După poziția 39 introduce două noi poziții, respectiv, pozițiile 39¹ și 39², cu următorul cuprins:

-39¹ „Contribuția de asigurări sociale datorată de către persoanele fizice care se încadrează în condițiile prevăzute la art. 60 pct. 7 din Codul fiscal”

-39² „Contribuția de asigurări sociale datorată de către persoanele fizice care se încadrează în condițiile prevăzute la art. 60 pct. 2 din Codul fiscal”

■ Abrogă pozițiile 45 „Contribuția de asigurări sociale de sănătate, datorată de persoanele fizice care realizează venituri obținute din asocierea cu o persoană juridică contribuabil, potrivit Legii nr. 170/2016 privind impozitul specific unor activități, cu completările ulterioare” și 48 „Contribuția de asigurări sociale de sănătate, datorată de persoanele fizice, pensionari, care realizează venituri din pensii, pentru partea din venituri care depășește suma lunară de 4.000 lei”.

**7.[Legea nr.126/2024](file:///C:/Users/62868286/AppData/Local/Temp/notesE97E9E/BIF%2013_17_2024.html" \l "L126) privind unele măsuri pentru consolidarea capacității de combatere a evaziunii fiscale, precum și pentru modificarea și completarea unor acte normative (Monitorul Oficial nr. 437 din 13 mai 2024)**

**I. Modifică și completează Legea nr. 241/2005 pentru prevenirea și combaterea evaziunii fiscale, astfel:**

■ modifică definiția dată documentelor legale de la articolul 2, litera c) definindu-le ca fiind documentele emise pe suport hârtie sau electronic prevăzute de Codul fiscal, Codul de procedură fiscală, Codul vamal, Legea contabilității nr. 82/1991, republicată, cu modificările și completările ulterioare, și de reglementările elaborate pentru punerea în aplicare a acestora, precum și factura electronică emisă, transmisă și primită, potrivit legii, utilizând sistemul național privind factura electronică RO e-Factura;

■ la articolul 6¹, după alineatul (1), introduce un nou alineat, respectiv, alineatul (1¹) prin care se reglementează ca fiind infracțiune fapta de nereținere a impozitelor și/sau contribuțiilor prevăzute în anexa la Legea nr.241/2005 și se pedepsește cu închisoare de la un an la 5 ani sau cu amendă.

■ la articolul 9 alineatul (1), modifică partea introductivă și literele c)—e) și reglementează că următoarele fapte săvârșite în scopul sustragerii de la îndeplinirea obligațiilor fiscale constituie infracțiuni de evaziune fiscală și se pedepsesc cu închisoare de la 3 la 10 ani și interzicerea unor drepturi sau cu amendă :

- evidențierea, în actele contabile, în factura electronică sau în alte documente legale, a cheltuielilor care nu au la bază operațiuni reale ori evidențierea altor operațiuni fictive;

- alterarea, distrugerea sau ascunderea de acte contabile, memorii ale aparatelor de taxat ori de marcat electronice fiscale sau de alte mijloace de stocare a datelor, inclusiv electronice;

- executarea de evidențe contabile duble folosindu-se înscrisuri sau alte mijloace de stocare a datelor, inclusiv cele electronice;

■ introduce două noi litere, lit. h) și i) reglementând încă două noi fapte care constituie infracţiuni de evaziune fiscală, respectiv:

√- folosirea de către contribuabil, cu rea-credință, a sistemului național privind factura electronică RO e-Factura, în vederea creării aparenței de legalitate a unor operațiuni fictive sau disimulării circuitului tranzacțional real al bunurilor/serviciilor;

√ utilizarea de aparate de marcat electronice fiscale care nu sunt conectate la sistemul informatic național de supraveghere și monitorizare a datelor fiscale, potrivit legii, sau alterarea aparatelor de marcat electronice fiscale pentru netransmiterea unor date fiscale sau transmiterea unor date fiscale nereale.

■ modifică alineatele (2) și (3) ale articolului 9, în sensul că majorează cuantumul prejudiciului produs prin faptele care constituie infracţiuni de evaziune fiscală de la 100.000 euro la 500.000 euro, în echivalentul monedei naționale, pentru care limita minimă a pedepsei prevăzute de lege și limita maximă a acesteia se majorează cu 3 ani. De asemenea, majorează cuantumul prejudiciului produs prin faptele care constituie infracţiuni de evaziune fiscală de la 500.000 euro la 1.000.000 euro, în echivalentul monedei naționale, pentru care limita minimă a pedepsei prevăzute de lege și limita maximă a acesteia se majorează cu 5 ani.

■ introduce două noi articole după articolul 9¹, respectiv, art. 9² și 9³, și reglementează fapte noi care constituie infracțiuni de evaziune fiscală, pentru care tentativa la infracțiune se pedepsește, respectiv:

√ - constituie infracțiune și se pedepsește cu închisoare de la 7 la 15 ani și interzicerea exercitării unor drepturi orice acțiune comisă în cadrul unor scheme frauduloase având ca efect diminuarea cu cel puțin 1.000.000 euro, în echivalentul monedei naționale, a resurselor bugetului de stat, prin:

a) utilizarea sau prezentarea de declarații sau documente false, documente electronice false, incorecte sau incomplete privind TVA;

b) nedivulgarea în mod intenționat de informații privind TVA, atunci când aceste informații trebuie divulgate potrivit legii;

c) prezentarea de declarații corecte, declarații electronice corecte privind TVA pentru a masca în mod fraudulos neplata sau constituirea unor drepturi necuvenite la rambursări de TVA.

√ constituie infracțiune și se pedepsește cu închisoare de la 3 la 10 ani și interzicerea unor drepturi sau cu amendă operațiunea de creditare efectuată în mod direct sau indirect de către orice persoană fizică, având drept scop efectuarea unor plăți cu sume de bani care provin din omisiunea evidențierii în actele contabile a operațiunilor comerciale efectuate și/sau a veniturilor realizate a unuia sau mai multor contribuabili.

■ modifică prevederile articolului 10 și reglementează mai multe situații de nepedepsire și de reducere a limitelor pedepsei, în funcție de acoperirea integrală a prejudiciului cauzat prin infracțiune, respectiv, a prejudiciului majorat:

- în cazul săvârșirii unei infracțiuni prevăzute la art. 6¹, 8 sau 9, dacă până la expirarea unui termen de maximum 30 de zile de la finalizarea controlului efectuat de organele competente, în urma căruia se individualizează un prejudiciu datorat bugetului general consolidat de până la 1.000.000 euro, prejudiciul majorat cu 15% din valoarea acestuia, la care se adaugă dobânzile și penalitățile, este acoperit integral, prin plată efectivă, fapta nu se pedepsește. În acest caz, organele competente nu sesizează organele de urmărire penală.

- în cazul săvârșirii unei infracțiuni prevăzute la art. 6¹, 8 sau 9, dacă până la primul termen de judecată prejudiciul cauzat este acoperit integral, prin plată efectivă, limitele pedepsei prevăzute de lege pentru fapta săvârșită se reduc la jumătate. Dacă prejudiciul cauzat și recuperat în aceste condiții este de până la 1.000.000 euro inclusiv, în echivalentul monedei naționale, se poate aplica pedeapsa cu amenda.

- în cazul săvârșirii unei infracțiuni prevăzute la art. 6¹, 8 sau 9, dacă ulterior primului termen de judecată și până la judecarea definitivă a cauzei prejudiciul cauzat este acoperit integral, prin plată efectivă, limitele pedepsei prevăzute de lege pentru fapta săvârșită se reduc cu o treime. Prejudiciul se va determina în temeiul unei expertize de specialitate. Suspectul sau inculpatul au dreptul de a participa la efectuarea expertizei. Dispozițiile art. 172—180 din Codul de procedură penală se aplică în mod corespunzător.

- dispozițiile de mai sus nu se aplică dacă făptuitorul a mai săvârșit o infracțiune prevăzută de Legea nr. 241/2005 într-un interval de 5 ani de la comiterea faptei pentru care a beneficiat de aceste prevederi.

- în cazul săvârșirii unei infracțiuni prevăzute la art. 6¹, 8 sau 9, prin care s-a cauzat un prejudiciu care nu depășește 1.000.000 euro, în echivalentul monedei naționale, dacă în cursul urmăririi penale prejudiciul cauzat majorat cu 25% din valoarea acestuia, la care se adaugă dobânzile și penalitățile, este acoperit integral, prin plată efectivă, fapta nu se pedepsește, aplicându-se dispozițiile art. 16 alin. (1) lit. h) din Codul de procedură penală. Dacă în cursul procedurii camerei preliminare sau al judecății, până la pronunțarea unei hotărâri în primă instanță, același prejudiciu majorat cu 50% din valoarea acestuia, la care se adaugă dobânzile și penalitățile, este acoperit integral, prin plată efectivă, fapta nu se pedepsește, aplicându-se dispozițiile art. 16 alin. (1) lit. h) din Codul de procedură penală. Dacă în cursul judecății în apel, până la pronunțarea unei hotărâri judecătorești definitive, același prejudiciu majorat cu 100% din valoarea acestuia, la care se adaugă dobânzile și penalitățile, este acoperit integral, prin plată efectivă, fapta nu se pedepsește, aplicându-se dispozițiile art. 16 alin. (1) lit. h) din Codul de procedură penală.

- dacă persoana care a săvârșit una dintre infracțiunile prevăzute la art. 6¹, 8 sau 9 aduce la cunoștința organelor de urmărire penală sau a organelor fiscale infracțiunea comisă, în timp ce aceasta se află în derulare sau în termen de cel mult un an de la data epuizării activității infracționale și mai înainte ca organele de urmărire penală să fi fost sesizate cu privire la aceasta și, ulterior, înlesnește aflarea adevărului și tragerea la răspundere penală a unuia sau mai multor participanți la comiterea infracțiunii, limitele speciale se reduc la jumătate

- reglementează că dispozițiile art.10 se aplică tuturor inculpaților chiar dacă nu au contribuit la acoperirea prejudiciului.

■ introduce un nou articol după articolul 10, respectiv, art. 10¹ și reglementează că, în cazul infracțiunilor prevăzute de Legea nr. 241/2005, termenul de prescripție al răspunderii penale începe să curgă de la data sesizării organului fiscal sau de la data sesizării organului de urmărire penală, dar nu mai târziu de 10 ani de la data comiterii infracțiunii.

**II. Completează Ordonanța de urgență a Guvernului nr. 78/2016 pentru organizarea și funcționarea Direcției de Investigare a Infracțiunilor de Criminalitate Organizată și Terorism, precum și pentru modificarea și completarea unor acte normative, astfel:**

■ Întroduce o nouă literă, lit. d) la punctul 1 al alineatului (1) al articolului 11 dispunând că sunt de competenţa Direcţiei de Investigare a Infracţiunilor de Criminalitate Organizată şi Terorism, indiferent de calitatea persoanei, infracțiunile prevăzute de art. 8, 9 și 9² din Legea nr. 241/2005 pentru prevenirea și combaterea evaziunii fiscale, cu modificările și completările ulterioare, dacă în cauză, indiferent de numărul infracțiunilor concurente, s-a produs o pagubă materială mai mare de 10 milioane de lei.

■ Întroduce un nou articol după articolul 11, respectiv, art. 11¹, care reglementează că, cauzele cu care parchetele de pe lângă tribunale, parchetele de pe lângă curțile de apel și Parchetul de pe lângă Înalta Curte de Casație și Justiție au fost sesizate până la data intrării în vigoare a Legii nr.126/2024, având ca obiect infracțiuni de evaziune fiscală prevăzute la art. 8 și 9 din Legea nr. 241/2005, cu modificările și completările ulterioare, vor fi soluționate în continuare de procurorii din cadrul acestor structuri de parchet, indiferent de valoarea pagubei.

**III. Modifică și se completează Ordonanța de urgență a Guvernului nr. 43/2002 privind Direcția Națională Anticorupție,**astfel:

■ la articolul 13, după alineatul (3) introduce două noi alineate, alin. (3¹) și (3²), reglementând în competența Direcției Naționale Anticorupție, indiferent de calitatea persoanei, infracțiunile prevăzute la art. 8, 9 și 9² din Legea nr. 241/2005 pentru prevenirea și combaterea evaziunii fiscale, cu modificările și completările ulterioare, dacă în cauză, indiferent de numărul infracțiunilor concurente, s-a produs o pagubă materială mai mare de 10 milioane de lei.

De asemenea, procurorii din cadrul Direcției Naționale Anticorupție pot efectua urmărirea penală cu privire la infracțiunea de spălare a banilor, inclusiv autonom, dacă banii, bunurile și valorile care au făcut obiectul spălării banilor provin din săvârșirea infracțiunilor date în competența aceleiași direcții.

■ introduce un nou articol, după articolul 13¹, respectiv, art. 13², reglementând că, cauzele cu care parchetele de pe lângă tribunale, parchetele de pe lângă curțile de apel și Parchetul de pe lângă Înalta Curte de Casație și Justiție au fost sesizate până la data intrării în vigoare a Legii nr.126/2024, având ca obiect infracțiuni de evaziune fiscală prevăzute la art. 8 și 9 din Legea nr. 241/2005, cu modificările și completările ulterioare, vor fi soluționate în continuare de procurorii din cadrul acestor structuri de parchet, indiferent de valoarea pagubei.

**IV. Completează prevederile articolul 197 din Legea nr. 135/2010 privind Codul de procedură penală**

**V. Stabilește regimul juridic al mijloacelor de transport reținute de reprezentanții autorității vamale ca urmare a sancționării faptei de sustragere de la controlul vamal a oricăror bunuri sau mărfuri care ar trebui plasate sub un regim vamal**

**8. [Norma Autorității de Supraveghere Financiară nr. 7/2024](file:///C:/Users/62868286/AppData/Local/Temp/notesE97E9E/BIF%2013_17_2024.html" \l "N7) pentru modificarea și completarea Normei Autorității de Supraveghere Financiară nr. 36/2015 privind Reglementările contabile referitoare la situațiile financiare anuale individuale și situațiile financiare anuale consolidate aplicabile companiilor de brokeraj care desfășoară activitate de distribuție în asigurări și/sau reasigurări (Monitorul Oficial nr.447 din 15 mai 2024)**

■ modifică și se completează Norma Autorității de Supraveghere Financiară nr. 36/2015 privind Reglementările contabile referitoare la situațiile financiare anuale individuale și situațiile financiare anuale consolidate aplicabile companiilor de brokeraj care desfășoară activitate de distribuție în asigurări și/sau reasigurări, respectiv Anexa, astfel:

- reglementează pentru Companiile de brokeraj și subunitățile acestora depunerea la Autoritatea de Supraveghere Financiară și la unitățile teritoriale ale Ministerului Finanțelor a situațiilor financiare anuale pe baza datelor din evidența contabilă, în formatul și în termenele prevăzute de reglementările emise de Autoritatea de Supraveghere Financiară, împreună cu documentele prevăzute de acestea.

- dispune că Ministerul Finanțelor și Autoritatea de Supraveghere Financiară pot solicita companiilor de brokeraj și subunităților acestora să prezinte în situațiile financiare anuale unele informații suplimentare față de cele care trebuie prezentate în concordanță cu prezentele reglementări.

-reglementează pentru companiile de brokeraj care participă la operațiuni de reorganizare, potrivit legii, și decid să păstreze rezervele constituite pentru scopuri fiscale dreptul de a putea repune rezervele respective pe seama primelor de capital (articol contabil 1042 «Prime de fuziune/divizare» = 1068 «Alte rezerve»), în limita primelor aferente operațiunilor respective.

-prevede că, companiile de brokeraj care primesc dividende în condițiile pct. 369¹ evidențiază sumele corespunzătoare acestora pe seama datoriilor (articol contabil 461 «Debitori diverși»/analitic distinct = 467 «Datorii aferente distribuirilor interimare de dividende»).

-dispune că sumele colectate de o companie de brokeraj în numele unor terțe părți, inclusiv în cazul contractelor de agent, comision sau mandat comercial încheiate potrivit legii, nu reprezintă venit din activitatea curentă, chiar dacă din punctul de vedere al taxei pe valoarea adăugată persoanele care acționează în nume propriu sunt considerate cumpărători revânzători. În această situație, veniturile din activitatea curentă sunt reprezentate de comisioanele cuvenite.

-reglementează că filialele mari și mijlocii, controlate de către o societate-mamă de cel mai înalt rang dintr-un stat terț, publică și asigură accesul la un raport privind informațiile referitoare la impozitul pe profit privind respectiva societate-mamă de cel mai înalt rang pentru cel mai recent dintre ultimele două exerciții financiare consecutive, atunci când veniturile consolidate au depășit la data bilanțului său, pentru fiecare dintre respectivele două exerciții financiare consecutive, cuantumul de 3.700.000.000 lei, astfel cum se reflectă în situațiile sale financiare consolidate.

-reglementează că pentru a se evita raportarea de mai multe ori a sumei câștigurilor acumulate, suma câștigurilor acumulate ale unei entități care a deschis sucursala trebuie atribuită jurisdicției fiscale în care își are sediul acea entitate. Jurisdicția respectivă poate fi situată în UE sau într-o țară terță. Aceste prevederi se aplică indiferent dacă sucursalele sunt deschise într-unul sau mai multe state membre.

-dispune că dacă mai multe entități afiliate generează rezultat impozabil pe un teritoriu căruia îi corespunde un singur regim fiscal, informația raportată se determină prin agregarea informațiilor corespunzătoare tuturor entităților afiliate și sucursalelor supuse acelui regim fiscal.

-dispune că la stabilirea unei anumite activități este avut în vedere locul de unde este condusă respectiva activitate. Deoarece informațiile referitoare la venituri se referă la operațiunile unei entități stabilite pe teritoriul unei țări, subiect al unui singur regim fiscal, acestea sunt atribuibile numai acelui regim fiscal.

-reglementează că pentru o societate-mamă de cel mai înalt rang sau o societate individuală al cărei exercițiu financiar coincide cu anul calendaristic, primul an de raportare corespunde exercițiului financiar al anului 2023, raportul privind informațiile referitoare la impozitul pe profit fiind publicat cel mai târziu până la data de 31 decembrie 2024.

-La anexă, la capitolul 12 „Planul de conturi”, la punctul 514, la clasa 7 „Conturi de venituri”, se introduc mai multe conturi noi :

-7865. Venituri financiare din amortizarea diferențelor aferente titlurilor de stat

-79. Venituri din impozitul pe profit

- 794. Venituri din impozitul pe profit rezultat din decontările în cadrul grupului fiscal în domeniul impozitului pe profit.

**9. [Ordinul președintelui Agenției Naționale de Administrare Fiscală nr.888/2024](file:///C:/Users/62868286/AppData/Local/Temp/notesE97E9E/BIF%2013_17_2024.html" \l "O888) privind modificarea Ordinului preşedintelui Agenţiei Naţionale de Administrare Fiscală nr. 1253/2021 pentru aprobarea modelului şi conţinutului formularului (300) "Decont de taxă pe valoarea adăugată"(Monitorul Oficial nr.448 din 15 mai 2024)**

■ modifică Ordinului preşedintelui Agenţiei Naţionale de Administrare Fiscală nr. 1253/2021 pentru aprobarea modelului şi conţinutului formularului (300) "Decont de taxă pe valoarea adăugată" astfel:

- modifică și înlocuiește Anexa nr.1 cu noua Anexă nr.1

- abrogă instrucțiunile pentru completarea rândurilor 14.1 și 14.2 de la secțiunea „Taxa pe valoarea adăugată colectată” din Anexa nr.2

- dispune că formularul de Decont de taxa pe valoarea adăugată, prevăzut în anexa la acest ordin, se utilizează începând cu declararea obligațiilor fiscale aferente lunii în care OPANAF nr. 888/2024 se publică în Monitorul Oficial al României, respectiv ale lunii mai 2024.

**10. [Ordinul președintelui Agenției Naționale de Administrare Fiscală nr.912/2024](file:///C:/Users/62868286/AppData/Local/Temp/notesE97E9E/BIF%2013_17_2024.html" \l "O912)pentru aprobarea Procedurii de înregistrare a titlurilor de creanță și a veniturilor din digitalizare încasate în evidența operativă (Monitorul Oficial nr.452 din 16 mai 2024).**

■ aprobă Procedura de înregistrare a titlurilor de creanță și a veniturilor din digitalizare încasate în evidența operativă, prevăzută în anexa care face parte integrantă din acest ordin.

■ Procedura reglementează că, în scopul monitorizării veniturilor din digitalizare, se organizează la nivelul Agenției Naționale de Administrare Fiscală Evidența operativă a veniturilor din digitalizare, care conține:

a) obligațiile fiscale aferente titlurilor de creanță fiscală depuse/emise ca urmare a utilizării profilelor de risc specifice contribuabililor persoane fizice, juridice sau orice alte entități fără personalitate juridică ce datorează, conform legii, impozite, taxe și contribuții sociale, precum și a neconcordanțelor și/sau inadvertențelor identificate prin Sistemul informatic de interes strategic național. Aceste titluri de creanță fiscală sunt următoarele:

- decizii de impunere emise de structurile de control fiscal;

- decizii de impunere emise în procedura de stabilire din oficiu a creanțelor fiscale;

- declarații de impunere inițiale sau rectificative, depuse ca urmare a notificărilor de conformare, comunicate contribuabilului de către organul fiscal competent;

- decizii referitoare la obligațiile fiscale accesorii, aferente creanțelor fiscale individualizate la cele trei categorii enumerate mai sus.

b) veniturile suplimentare aferente titlurilor de creanță de la lit. a), încasate conform prevederilor Legii nr. 207/2015 privind Codul de procedură fiscală, cu modificările și completările ulterioare.

■ Procedura prevede că lunar, până la data de 15 a fiecărei luni pentru luna precedentă, organele fiscale competente transmit, în vederea monitorizării, informațiile necesare pentru Evidență, respectiv obligațiile fiscale suplimentare din digitalizare, precum și sumele încasate aferente acestora.

■ Reglementează că la nivelul Agenției Naționale de Administrare Fiscală se centralizează informațiile din Evidență transmise de către organele fiscale competente și se raportează Ministerului Finanțelor până la data de 30 a fiecărei luni pentru luna precedentă.

**11. [Ordonanța de Urgență a Guvernului nr. 49/2024](file:///C:/Users/62868286/AppData/Local/Temp/notesE97E9E/BIF%2013_17_2024.html" \l "O49) privind reglementarea cadrului general de preluare de către Autoritatea pentru Administrarea Activelor Statului a unor creanțe bugetare restante aflate în administrarea Agenției Naționale de Administrare Fiscală asupra unor societăți cu capital majoritar sau integral de stat (Monitorul Oficial nr.454 din 16 mai 2024).**

■ reglementează cadrul general privind preluarea de către Autoritatea pentru Administrarea Activelor Statului( A.A.A.S.), a creanțelor bugetare asupra unor societăți cu capital majoritar sau integral de stat, aflate în una din procedurile prevăzute de Legea nr. 85/2014 privind procedurile de prevenire a insolvenței și de insolvență, cu modificările și completările ulterioare, administrate de Agenția Națională de Administrare Fiscală( A.N.A.F.)

■ dispune că fac obiectul preluării de către A.A.A.S. următoarele creanțe:

- creanțele bugetare, respectiv impozite, taxe, contribuții, amenzi și alte venituri ale bugetului general consolidat, inclusiv accesorii, administrate de A.N.A.F., prin organul fiscal competent, asupra unor societăți cu capital majoritar sau integral de stat,

- creanțele bugetare prevăzute în titluri executorii transmise de către alte instituții/autorități publice spre recuperare organelor fiscale competente din subordinea A.N.A.F., neachitate până la data aprobării hotărârilor de Guvern ce urmează a fi emise pentru fiecare societate în parte.

■ reglementează obligativitatea stabilirii creanțelelor bugetare care fac obiectul preluării de către A.A.A.S. de la A.N.A.F. prin hotărâri de Guvern, și că data preluării acestora este data încheierii protocolului de predare-preluare dintre A.N.A.F. și A.A.A.S

■ prevede că data stingerii creanțelor bugetare care fac obiectul preluării de către A.A.A.S. din evidențele organului fiscal competent al A.N.A.F. este data preluării acestora de către A.A.A.S., astfel cum rezultă din protocolul de predare-preluare. Cu această dată, A.A.A.S. se înregistrează cu respectivele creanțe bugetare în evidențele proprii, în condițiile stabilite prin hotărârile de Guvern emise pentru preluarea acestor creanțe bugetare.

■ dispune că pentru litigiile existente și procedurile reglementate de Legea nr. 85/2014, cu modificările și completările ulterioare, A.A.A.S. se subrogă în toate drepturile și obligațiile A.N.A.F începând cu data preluării creanțelor bugetare, actele îndeplinite anterior rămânând valabile.

■ instituie în sarcina A.A.A.S. obligația de a notifica debitorii privind preluarea de la A.N.A.F. a creanțelor bugetare în termen de 30 de zile de la data încheierii protocolului de predare-preluare.

■ instituie în sarcina A.N.A.F. obligația de scădere a respectivelor creanțe bugetare din evidențele proprii și implicit din contabilitatea creanțelor bugetare după predarea acestora către A.A.A.S., iar în sarcina A.A.A.S. obligația de a înregistra în contabilitatea proprie creanțele bugetare preluate.

■ dispune că sumele recuperate de A.A.A.S. în urma valorificării creanțelor bugetare preluate potrivit acestei ordonanțe de urgență, rămase după deducerea cheltuielilor aferente recuperării, se virează la bugetul de stat sau la bugetul instituției/autorității publice emitente a titlurilor executorii predate spre executare A.N.A.F., în termen de 30 de zile de la data încasării.

**12. Hotărârea Guvernului nr. 565/2024 pentru modificarea și completarea Hotărârii Guvernului nr. 520/2013 privind organizarea și funcționarea Agenției Naționale de Administrare Fiscală (Monitorul Oficial nr. 487 din 27 mai 2024)**

**■ Modifică și completează Hotărârea Guvernului nr. 520/2013 privind organizarea și funcționarea Agenției Naționale de Administrare Fiscală, publicată în Monitorul Oficial al României, Partea I, nr. 473 din 30 iulie 2013, cu modificările și completările ulterioare, astfel:**

- reglementează că Agenția asigură administrarea impozitelor, taxelor, contribuțiilor și a altor venituri bugetare date prin lege în competența sa, precum și controlul fiscal, respectiv inspecție fiscală, control inopinat, control antifraudă, verificarea situației fiscale personale, verificare documentară, conformare voluntară pentru prevenirea, descoperirea și combaterea oricăror acte și fapte care au ca efect frauda fiscală și evaziunea fiscală, precum și a altor fapte date prin lege în competența sa;

- abrogă funcția Agenției prevăzută la art. 6 lit. f) de control operativ şi inopinat întrucăt funcția de control antifraudă se regăsește în textul lit. c) al aceluiași articol;

- în vederea corelării terminologiei utilizate în actele normative care reglemetează activitatea ANAF, modifică funcția Agenției prevăzută la art. 6 lit. g) denumind-o funcția de prevenire, descoperire și combatere a evaziunii fiscale și a fraudei fiscale;

- completează atribuțiile prevăzute la art. 7 lit. A, cu un nou punct, ca efect al aplicării dispozițiilor OUG nr. 109/29.11.2023 privind înfiinţarea, dezvoltarea şi administrarea unui hub financiar la nivelul Ministerului Finanţelor și a actelor normative emise în aplicarea acestuia, respectiv, respectiv cu funcția Agenției de a asigura aplicarea unitară a prevederilor legislației privind digitalizarea, date prin lege în competența sa, împreună cu Ministerul Finanțelor;

- modifică și completează atribuțiile Agenției prevăzute la art. 7 lit. D în domeniul prevenirii, descoperirii și combaterii evaziunii fiscale și a fraudei fiscale;

- reglementează că numărul maxim de posturi pentru aparatul propriu al Agenției și structuri subordonate este de 22.507, inclusiv președintele, vicepreședinții și posturile aferente cabinetelor demnitarilor;

- reglementează că Direcția generală de administrare a marilor contribuabili se reorganizează ca direcție generală, fără personalitate juridică, prin absorbția acesteia în cadrul aparatului propriu al Agenției;

- dispune că în cadrul aparatului propriu al Agenției se organizează și funcționează Direcția generală executări silite cazuri speciale, structură fără personalitate juridică, cu atribuții de îndrumare și coordonare a activităților de ducere la îndeplinire a măsurilor asigurătorii și de efectuare a procedurii de executare silită, prin sechestrare și valorificare bunuri, în cazurile speciale de executare silită care fac obiectul hotărârilor judecătorești pronunțate în materie penală, precum și în alte cazuri stabilite prin ordin al președintelui Agenției, respectiv de valorificare a bunurilor sechestrate și/sau confiscate în materie penală, precum și a celor confiscate în materie civilă, prin modalitățile prevăzute de lege, inclusiv de coordonare și monitorizare a modalităților de executare silită și valorificare în materie penală;

- dispune că în cadrul Agenției se organizează și funcționează Direcția generală antifraudă fiscală, structură fără personalitate juridică, cu atribuții de prevenire, descoperire și combatere a actelor și faptelor de evaziune fiscală și fraudă fiscală, în cadrul căreia funcționează direcții regionale antifraudă fiscală, conduse de inspectori generali adjuncți antifraudă. În cadrul direcțiilor regionale antifraudă fiscală funcționează structuri teritoriale județene cu sediul în județele din aria de activitate a acestora. Personalul Direcției generale antifraudă fiscală este compus din funcționari publici, cu funcții publice generale sau specifice, și din personal contractual;

- reglementează că inspectorii antifraudă din cadrul Direcției generale antifraudă fiscală execută operațiuni de control fiscal, în condițiile legii;

- dispune că structurile de specialitate și structurile-suport din cadrul unităților subordonate și al structurilor subordonate acestora care au corespondent la nivelul Agenției se află în coordonarea metodologică a structurilor de specialitate și a structurilor-suport din cadrul aparatului propriu al Agenției, pentru îndeplinirea atribuțiilor și responsabilităților Agenției;

**■ Modifică Anexele nr. 1, 3 și 8 și le înlocuiește cu anexele nr. 1, 2 și 3 care fac parte integrantă din hotărâre**;

**■ Dispune că serviciile fiscale municipale, serviciile fiscale orășenești și birourile fiscale comunale din cadrul direcțiilor generale regionale ale finanțelor publice se reorganizează în unități fiscale municipale, orășenești, respectiv comunale**;

**■ Reglementează că activitatea, numărul de posturi și personalul structurilor regionale de executare silită cazuri speciale și ale structurilor regionale și/sau județene de valorificare bunuri în materie civilă și penală de la nivelul aparatului propriu al Agenției Naționale de Administrare Fiscală se preiau în cadrul direcțiilor generale regionale ale finanțelor publice, pe bază de protocol de predare-preluare, cu încadrarea în numărul de posturi aprobat**.

**13.** **[Ordinul Președintelui Consiliului de administrație al Băncii Naționale a României nr.2/2024](file:///E:/ASISTENTA%20CONTRIBUABILI%202024/LUCRARI%20DANA%202024/raportare%20Alin%20Radu%20%20noutati%20legis%20lunar%20pana%20in%2010-%20Simona/mai%202024/m%20of/BIF%2027_31%20mai_2024.html" \l "O2) privind modificarea și completarea anexei la Ordinul Băncii Naționale a României nr. 2/2020 pentru aprobarea Normelor metodologice privind întocmirea raportării contabile anuale pentru necesități de informații ale Ministerului Finanțelor Publice, aplicabile instituțiilor de credit (Monitorul Oficial nr. 494 din 29 mai 2024)**

■ Modifică și completează Anexa la Ordinul Băncii Naționale a României nr. 2/2020 pentru aprobarea Normelor metodologice privind întocmirea raportării contabile anuale pentru necesități de informații ale Ministerului Finanțelor Publice, aplicabile instituțiilor de credit, publicat în Monitorul Oficial al României, Partea I, nr. 383 și 383 bis din 13 mai 2020, cu modificările și completările ulterioare;

■ Reglementează că prevederile ordinului se aplică începând cu raportarea contabilă anuală aferentă exercițiului financiar al anului 2023.

**14. [Ordinul Președintelui Consiliului de administrație al Băncii Naționale a României nr.3/2024](file:///E:/ASISTENTA%20CONTRIBUABILI%202024/LUCRARI%20DANA%202024/raportare%20Alin%20Radu%20%20noutati%20legis%20lunar%20pana%20in%2010-%20Simona/mai%202024/m%20of/BIF%2027_31%20mai_2024.html" \l "O3) pentru aprobarea Normelor metodologice privind întocmirea raportării contabile anuale pentru necesități de informații ale Ministerului Finanțelor, aplicabile instituțiilor financiare nebancare (Monitorul Oficial nr. 495 din 29 mai 2024)**

■ Aprobă Normele metodologice privind întocmirea raportării contabile anuale pentru necesități de informații ale Ministerului Finanțelor, aplicabile instituțiilor financiare nebancare prevăzute în Anexa la ordin;

■ Reglementează că prevederile ordinului se aplică începând cu raportarea contabilă anuală aferentă exercițiului financiar al anului 2023.

**15. Hotărârea Guvernului nr.571/2024pentru modificarea Normelor metodologice de aplicare a Legii nr. 227/2015 privind Codul fiscal, aprobate prin Hotărârea Guvernului nr. 1/2016 (Monitorul Oficial nr. 504 din 30 mai 2024)**

■ Modifică Normele metodologice de aplicare a Legii nr. 227/2015 privind Codul fiscal, aprobate prin Hotărârea Guvernului nr. 1/2016, publicată în Monitorul Oficial al României, Partea I, nr. 22 din 13 ianuarie 2016, cu modificările și completările ulterioare, astfel:

- abrogă punctul 2, alineatul (3) al Titlului VII „Taxa pe valoarea adăugată”;

- modifică alineatul (1) al punctului 170 de la Titlul VIII „Accize și alte taxe speciale” și reglementează că, în aplicarea art. 444 alin. (3) din Codul fiscal, operatorul economic care produce, achiziționează din alte state membre ale Uniunii Europene sau importă produsele prevăzute la art. 439 alin. (2) lit. a)—c) și f) din Codul fiscal trebuie să se autorizeze la autoritatea vamală teritorială;

- înlocuiește Anexa nr. 45 cu anexa la această hotărâre.

■ Reglementează că prevederile art. I lit. B intră în vigoare la data de 1 iunie 2024.

**16. Ordinul ministrului finanțelor nr.962/2024 privind modificarea și completarea Normelor metodologice pentru înregistrarea și raportarea datoriei publice, aprobate prin Ordinul ministrului economiei și finanțelor nr. 1.059/2008 (Monitorul Oficial nr. 511 din 31 mai 2024)**

■ Modifică și completează Normele metodologice pentru înregistrarea și raportarea datoriei publice, aprobate prin Ordinul ministrului economiei și finanțelor nr. 1.059/2008, publicat în Monitorul Oficial al României, Partea I, nr. 319 din 23 aprilie 2008, cu modificările și completările ulterioare.

- reglementează că nerespectarea obligațiilor de raportare de către beneficiarii finanțărilor rambursabile și de către FNGCIMM — S.A. IFN, FRC — S.A. și Exim Banca Românească — S.A., care constituie datorie publică guvernamentală și locală, constituie contravenție și se sancționează cu amenzile prevăzute la art. 11 alin. (1) din Ordonanța de urgență a Guvernului nr. 64/2007, aprobată cu modificări și completări prin Legea nr. 109/2008, cu modificările și completările ulterioare. Răspunderea pentru realitatea, corectitudinea și exactitatea datelor privind datoria publică guvernamentală și locală, care stau la baza înregistrărilor făcute de Ministerul Finanțelor, revine furnizorilor de informații;

- autorizează Agenția Națională de Administrare Fiscală, prin aparatul propriu și prin unitățile sale subordonate, să efectueze controale periodice în baza sesizărilor transmise de direcția de specialitate din cadrul Ministerului Finanțelor, pentru verificarea raportărilor transmise de către beneficiarii finanțărilor rambursabile, precum și a celor transmise de către FNGCIMM — S.A. IFN, FRC — S.A. și Exim Banca Românească — S.A., care constituie datorie publică guvernamentală și locală, să aplice contravențiile și să încaseze amenzile menționate mai sus, care se vor face venit la bugetul de stat.

Cu stimă,

**Alin Cristian JUDE Livia Șteopan**

**Director Executiv Colectare Șef serviciu**

Întocmit: Dana Moldovan, consilier superior-D.G.R.F.P. Cluj-Napoca

Adresa: P-ța Avram Iancu nr.19,

Cluj Napoca , C.P. 400089

Tel/fax:0264705628/0264599616

Email: Asistenta.CJ@anaf.ro

www.anaf.ro